CELEX: 22018D1783
Language: da
Date: 2018-11-09 00:00:00
Title: Associeringsrådet EU-Marokkos henstilling nr. 1/2018 af 9. november 2018 om godkendelse af forlængelsen på ét år af handlingsplanen EU-Marokko om gennemførelse af den fremskredne status (2013-2017) [2018/1783]

19.11.2018   
               
               
                  DA
               
               
                  Den Europæiske Unions Tidende
               
               
                  L 292/7
               
            
         ASSOCIERINGSRÅDET EU-MAROKKOS HENSTILLING Nr. 1/2018
         af 9. november 2018
         om godkendelse af forlængelsen på ét år af handlingsplanen EU-Marokko om gennemførelse af den fremskredne status (2013-2017) [2018/1783]
         ASSOCIERINGSRÅDET EU-MAROKKO,
         som henviser til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (1), og
         som tager følgende i betragtning:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (i det følgende benævnt »aftalen«) trådte i kraft den 1. marts 2000.
                  
               
                     (2)
                  
                  
                     I medfør af aftalens artikel 80 kan associeringsrådet fremsætte passende henstillinger med henblik på at virkeliggøre aftalens mål.
                  
               
                     (3)
                  
                  
                     I overensstemmelse med aftalens artikel 90 træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen, og de drager omsorg for, at aftalens målsætninger virkeliggøres.
                  
               
                     (4)
                  
                  
                     I artikel 10 i associeringsrådets forretningsorden fastsættes muligheden for mellem møderne at fremsætte henstillinger ved skriftlig procedure.
                  
               
                     (5)
                  
                  
                     Forlængelsen af handlingsplanen EU-Marokko om gennemførelse af den fremskredne status (2013-2017) udgør grundlaget for forbindelserne mellem EU og Marokko for indeværende år og giver mulighed for at indlede forhandlinger for at fastlægge de nye tematiske prioriteter for forbindelserne mellem EU og Marokko i de kommende år,
                  
               HENSTILLER:
         
            Eneste artikel
            Associeringsrådet henstiller ved skriftlig procedure til, at handlingsplanen EU-Marokko om gennemførelse af den fremskredne status (2013-2017) forlænges med ét år.
         
         
            Udfærdiget i Bruxelles, den 9. november 2018.
            
               
                  På Associeringsrådet EU-Marokkos vegne
               
               F. MOGHERINI
               
                  Formand
               
            
         
         
            (1)  EFT L 70 af 18.3.2000, s. 2.